CELEX: C2006/108/01
Language: da
Date: 2006-05-06 00:00:00
Title: Sag C-66/06: Sag anlagt den  6. februar 2006  — Kommissionen for De Europæiske Fællesskaber mod Irland

6.5.2006   
            
            
               DA
            
            
               Den Europæiske Unions Tidende
            
            
               C 108/1
            
         Sag anlagt den 6. februar 2006 — Kommissionen for De Europæiske Fællesskaber mod Irland
   (Sag C-66/06)
   (2006/C 108/01)
   Processprog: engelsk
   Parter
   
      Sagsøger: Kommissionen for De Europæiske Fællesskaber (ved F. Simonetti og X. Lewis, som befuldmægtigede, samt avocat F. Louis og solicitor C. O'Daly)
   Sagsøgt: Irland
   Sagsøgerens påstande
   
               —
            
            
               Det fastslås, at Irland ikke har efterkommet sine forpligtelser i henhold til VVM-direktivet, idet Irland ikke i overensstemmelse med direktivets artikel 2, stk. 1, og artikel 4, stk. 2-4, har truffet foranstaltninger med henblik på at sikre, at projekter, som kan forventes at få betydelige indvirkninger på miljøet, og som tilhører projektkategorierne, der er omfattet af bilag II, gruppe 1, litra a)-c) og f), undergives et krav om tilladelse samt en vurdering af denne indvirkning i overensstemmelse med direktivets artikel 5-10, inden der gives tilladelse.
            
         
               —
            
            
               Irland tilpligtes at betale sagens omkostninger.
            
         Søgsmålsgrunde og væsentligste argumenter
   Anvendelsen af ensartede, uspecificerede grænseværdier
   Kommissionen mener, at Irlands gennemførelseslovgivning er mangelfuld, da den ikke i forhold til de af bilag II, gruppe 1, litra a)-c) omfattede projektkategorier i vurderingen af indvirkningen på miljøet (VVM-direktivet) fastsætter effektive foranstaltninger for at nå de krævede resultater i VVM-direktivets artikel 2, stk. 1, og artikel 4, stk. 2-3.
   Artikel 4, stk. 2, gør det muligt for medlemsstaterne — enten ved en undersøgelse i hvert enkelt tilfælde eller ved fastsættelse af »grænseværdier eller kriterier fastsat af medlemsstaten« — at afgøre nødvendigheden af en VVM-undersøgelse af projekter opført i bilag II. Uanset hvordan medlemsstaterne vælger at afgøre dette, skal måden tilgodese artikel 4, stk. 3, dvs. at der skal tages hensyn til de relevante udvælgelseskriterier i bilag III. Disse udvælgelseskriterier omfatter eksempelvis projektets dimensioner, kumulation med andre projekter, dets placering, den miljømæssige sårbarhed i de geografiske områder og dets indvirkning på vigtige landskaber set ud fra et historisk, kulturelt eller arkæologisk synspunkt.
   I dets gennemførelseslovgivning for projekter, som henhører under bilag II, gruppe 1, litra a)-c), har Irland imidlertid henholdt sig til ensartede, uspecificerede grænseværdier uden mulighed for at vurdere andre projektkarakteristika.
   Intensivt fiskeopdræt
   Hvad angår forsøgsfiskeopdræt, forekommer gennemførelseslovgivningen at gøre en VVM-undersøgelse mulig »hvis ministeren mener, at det foreslåede akvakulturbrug vil kunne få væsentlig indvirkning på miljøet.« Denne lovgivning indeholder imidlertid ingen henvisning til udvælgelseskriterierne i bilag III til VVM-direktivet. Ved afgørelsen af, om en VVM-undersøgelse er nødvendig, er ministeren dermed ikke underlagt nogen udtrykkelig forpligtelse til at tage hensyn til den foreslåede placering af et sådant forsøgsfiskeopdræt eller til nogle af de andre udvælgelseskriterier.
   Kommissionen bemærker, at Irland erkender behovet for udtrykkeligt at fastsætte udvælgelseskriterierne i bilag III i forhold til fiskeopdrætsprojekter. Så vidt Kommissionen er underrettet, er der imidlertid ikke vedtaget eller meddelt Kommissionen nogen ændringslov.